বাংলাদেশের অন্যতম ডিজিটাল সেবাদাতা প্রতিষ্ঠান বাংলালিংক আজ যশোরে আনুষ্ঠানিকভাবে ফোরজি সেবা চালু করেছে। এর ফলে দেশের প্রথম ফোর জি নেটওয়ার্কের আওতায় প্রবেশ করা অঞ্চলগুলির আন্তর্ভুক্ত হলো যশোর। আজ যশোরে এ উপলক্ষ্যে আয়োজিত এক র্যা লিতে বাংলালিংকের বি টু বি সেলস এন্ড ডিস্ট্রিবিউশনের রিজিওনাল ডিরেক্টর এফ এম শাহরিয়ার ওমর প্রিন্স এই ঘোষণা দেন। র্যা লিটি চৌরাস্তা, সোনালী ব্যাংক থেকে শুরু হয়ে হাইকোর্ট মোড় ঘুরে এমকে রোডে গিয়ে শেষ হয়। এই অনুষ্ঠানে প্রধান অথিতি হিসাবে উপস্থিত ছিলেন যশোরের অতিরিক্ত জেলা প্রশাসক (শিক্ষা ও আইসিটি) দেবপ্রসাদ পাল। আরও উপস্থিত ছিলেন বাংলালিংকের খুলনা অঞ্চলের রিজিওনাল হেড, মোঃ নাইমুল হাসান, বাংলালিংকের বিটিএল অপারেশন সিনিয়র ম্যানেজার খন্দকার আশিক ইকবাল।